rejauldu/bengali-wikipedia huggingface dataset:
গেওর্গি নোয়েভিচ রেভিয়া (, ; জন্ম: ৩ এপ্রিল ১৯৯৯; গেওর্গি রেভিয়া নামে সুপরিচিত) হলেন একজন জর্জীয় ফিগার স্কেটার। তিনি আন্তর্জাতিক প্রতিযোগিতার মঞ্চে মারিয়া কাজাকোভার সাথে জুটি হিসেবে ফিগার স্কেটিংয়ের আইস ডান্স বিভাগে জর্জিয়ার প্রতিনিধি হিসেবে প্রতিদ্বন্দ্বিতা করে থাকেন।  ২০০৩ সালে ফিগার স্কেটিংয়ে অভিষেক করা রেভিয়া জর্জিয়ার হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন গেওর্গি নোয়েভিচ রেভিয়া ১৯৯৯ সালের ৩রা এপ্রিল তারিখে রাশিয়ার অদিন্তসোভোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন রেভিয়া জর্জিয়ার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি মারিয়া কাজাকোভার সাথে যুগলবদ্ধ হয়ে ফিগার স্কেটিংয়ের আইস ডান্স প্রতিযোগিতায় অংশগ্রহণ করেছিলেন। রেভিয়া সর্বমোট ১৬৪.৩৩ পয়েন্ট অর্জন করে সার্বিকভাবে ঊনবিংশ স্থান অধিকার করেছিলেন। রিদম ডান্সে ৬৭.০৮ পয়েন্ট স্কোর করে তারা অষ্টাদশ স্থান অধিকার করেছিলেন এবং ফ্রি ডান্সে ৯৭.২৫ পয়েন্ট নিয়ে এক ধাপ পিছিয়ে ঊনবিংশ স্থান অধিকার করেছিলেন।  তিনি মরিসি কভিতেলাশভিলি, আনাস্তাসিয়া গুভানোভা, কারিনা সাফিনা, লুকা বেরুলাভা এবং মারিয়া কাজাকোভার সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা শর্ট প্রোগ্রাম/রিদম ডান্সে ২২ পয়েন্ট সংগ্রহ করে শর্ট প্রোগ্রাম/রিদম ডান্সের পরই প্রতিযোগিতা থেকে বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ পুরুষ আইস ডান্সার বিষয়শ্রেণী:জর্জীয় পুরুষ আইস ডান্সার বিষয়শ্রেণী:জর্জিয়ার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
ডালু () হচ্ছে ভারতের মেঘালয় রাজ্যের পশ্চিম গারো পাহাড় জেলার একটি গ্রাম। এটি মুলত উত্তর পূর্ব ভারতে কয়লা রপ্তানি এবং বাংলাদেশের সাথে সীমান্ত বন্দরের জন্য বিখ্যাত।  অবস্থান ভারতের ৫১ নং জাতীয় মহাসড়ক এবং ৬২ নং জাতীয় মহাসড়ক ডালুতে এসে শেষ হয়েছে। এখান থেকে নিকটতম বিমানবন্দর বালজেক বিমানবন্দর ৩৩ কিলোমিটার বা ২১ মাইল দূরে মেঘালয়ের তুরার উত্তর-পূর্বে অবস্থিত।  তথ্যসূত্র  বহিঃসংযোগ  About Dalu  বিষয়শ্রেণী:মেঘালয়ের শহর ও নগর বিষয়শ্রেণী:পশ্চিম গারো পাহাড় জেলার শহর ও নগর
বাংলাদেশ ক্রিকেট দল টেস্ট ক্রিকেট এবং টুয়েন্টি২০ আন্তর্জাতিক ম্যাচ খেলার জন্য ভারত সফর করেছিল, যা সেপ্টেম্বর ও অক্টোবর ২০২৪-এ অনুষ্ঠিত হয়েছিল। এই সফরে দুটি টেস্ট এবং তিনটি টুয়েন্টি২০ আন্তর্জাতিক (টি২০আই) ম্যাচ রয়েছিল। টেস্ট সিরিজটি ২০২৩-২০২৫ আইসিসি বিশ্ব টেস্ট চ্যাম্পিয়নশিপের অংশ হিসেবে অনুষ্ঠিত হবে। ২০২৪ সালের জুনে, ভারতীয় ক্রিকেট কন্ট্রোল বোর্ড (বিসিসিআই) ২০২৪-২৫ ঘরোয়া আন্তর্জাতিক মৌসুমের অংশ হিসাবে সফরের জন্য ফিক্সচার নিশ্চিত করেছিলেন।  ১৩ আগস্ট ২০২৪-এ, ড্রেসিং রুমে উন্নত এবং সংস্কার কাজের কারণে বিসিসিআই হিমাচল প্রদেশ ক্রিকেট অ্যাসোসিয়েশন স্টেডিয়াম থেকে প্রথম টি২০আইয়ের স্থানটি শ্রীমন্ত মাধবরাও সিন্ধিয়া ক্রিকেট স্টেডিয়ামে স্থানান্তরিত করা হয়েছিল।  দলীয় সদস্য  টেস্টটি২০আইটেস্টটি২০আই   রবিচন্দ্রন অশ্বিন  জসপ্রীত বুমরাহ  যশ দয়াল  আকাশ দীপ  শুভমান গিল  রবীন্দ্র জাদেজা  যশস্বী জয়সওয়াল  ধ্রুব জুরেল (উই.)  সরফরাজ খান  বিরাট কোহলি  ঋষভ পন্ত (উই.)  অক্ষর প্যাটেল  লোকেশ রাহুল  মোহাম্মদ সিরাজ  কুলদীপ যাদব   রবি বিষ্ণুই  বরুন চক্রবর্তী  শিবম দুবে  তিলক বর্মা  হার্দিক পাণ্ড্য  রিয়ান পরাগ  হর্ষিত রানা  নিতিশ কুমার রেড্ডি  সঞ্জু স্যামসন (উই.)  অভিষেক শর্মা  জিতেশ শর্মা (উই.)  আর্শদীপ সিং  রিংকু সিং  ওয়াশিংটন সুন্দর  মায়াঙ্ক যাদব   খালেদ আহমেদ  তাসকিন আহমেদ  জাকের আলী  সাকিব আল হাসান  লিটন দাস (উই.)  জাকির হাসান (উই.)  নাঈম হাসান  মাহমুদুল হাসান জয়  মেহেদী হাসান মিরাজ  মমিনুল হক  সাদমান ইসলাম  তাইজুল ইসলাম  হাসান মাহমুদ  মুশফিকুর রহিম (উই.)  নাহিদ রানা   তাসকিন আহমেদ  জাকের আলী  লিটন দাস (উই.)  মাহেদী হাসান  রকিবুল হাসান  তানজিদ হাসান  পারভেজ হোসেন ইমন  রিশাদ হোসেন  তাওহীদ হৃদয়  শরিফুল ইসলাম  মাহমুদুল্লাহ  মেহেদী হাসান মিরাজ  মুস্তাফিজুর রহমান  তানজিম হাসান সাকিব  ৫ অক্টোবর ২০২৪-এ শিবম দুবে পিঠের ইনজুরির কারণে টি২০ সিরিজ থেকে ছিটকে যান। তার স্থলাভিষিক্ত হিসেবে তিলক বর্মার নাম ঘোষণা করা হয়েছিল।  টেস্ট সিরিজ  ১ম টেস্ট  ২য় টেস্ট  টি২০আই সিরিজ ১ম টি২০আই  ২য় টি২০আই  ৩য় টি২০আই  টীকা  তথ্যসূত্র  বহিঃসংযোগ  ইএসপিএন ক্রিকইনফোতে সিরিজ হোম  বিষয়শ্রেণী:২০২৪-এ বাংলাদেশ ক্রিকেট বিষয়শ্রেণী:২০২৪-এ ভারতীয় ক্রিকেট বিষয়শ্রেণী:বাংলাদেশ ক্রিকেট দলের ভারত সফর বিষয়শ্রেণী:ভারতে আন্তর্জাতিক ক্রিকেট সফর বিষয়শ্রেণী:আন্তর্জাতিক ক্রিকেটে ভারত বিষয়শ্রেণী:ভারতে আন্তর্জাতিক ক্রিকেট প্রতিযোগিতা বিষয়শ্রেণী:২০২৪-২৫ আন্তর্জাতিক ক্রিকেট প্রতিযোগিতা
কোজাতেপে মসজিদ () তুরস্কের রাজধানী আংকারার একটি বড় মসজিদ। এটি ১৯৬৭ থেকে ১৯৮৭ সালের মধ্যবর্তীকালে আংকারার কোজাতেপে কোয়ার্টারে নির্মিত হয় এবং এর আকার  বৈশিষ্ট্য এটিকে একটি ল্যান্ডমার্ক করে তুলেছে যা মধ্য আংকারার প্রায় যেকোনো জায়গা থেকে দেখা যায়।   ইতিহাস  কোজাতেপে মসজিদ নির্মাণের ধারণা ১৯৪০-দশকের। ৮ ডিসেম্বর, ১৯৪৪ সালে তুরস্কের ধর্মীয় বিষয়ক ভাইস-প্রেসিডেন্ট আহমেদ হামদি আকসেকি বাহাত্তর জন প্রতিষ্ঠাতা সদস্যের সাথে আঙ্কারায় "ইয়েনিশেহির"  নামক একটি মসজিদ নির্মাতা সমিতি প্রতিষ্ঠা করেন।১৯৪৭ সালে এই সোসাইটি স্থপতিদের দ্বারা প্রকল্প তৈরি করার আহ্বান জানায় কিন্তু জমা দেওয়া প্রকল্পগুলির একটিও গ্রহণ করা হয়নি।১৯৫৬ সালে তৎকালীন প্রধানমন্ত্রী প্রয়াত আদনান মেন্ডারেসের প্রচেষ্টায় আঙ্কারায় একটি মসজিদ নির্মাণের প্রকল্পের জন্য জমি বরাদ্দ করা হয়েছিল এবং ১৯৫৭ সালে আবারও প্রকল্পের জন্য অনুরোধ করা হয়।তখন ছত্রিশটি প্রকল্পের মূল্যায়ন করা হয় যার মধ্যে ভেদাত দালোকে এবং নেজাত তেকেলিওলু-এর যৌথ প্রকল্প বাস্তবায়নের জন্য বেছে নেওয়া হয়।  স্থাপত্য গৃহীত প্রকল্পটি একটি উদ্ভাবনী এবং আধুনিক নকশা হওয়ায়  নির্মাণ শুরুর পর আধুনিকতাবাদী চেহারার জন্য রক্ষণশীলদের কাছ থেকে ব্যাপক সমালোচনার কারণে ভিত্তি স্তরে নির্মাণ কাজ বন্ধ হয়ে যায়।  বেদাত দালোকে ১৯৬৯ সালে ইসলামাবাদ, পাকিস্তান-এ শাহ ফয়সাল মসজিদ-এর জন্য  আন্তর্জাতিকভাবে পুরস্কৃত হবার পর কোজাতেপে মসজিদের একটি পরিবর্তিত সংস্করণ তৈরি করে।২৪,০০০ মুসল্লি ধারণক্ষম এ মসজিদটি বিশ্বের বৃহত্তম মসজিদগুলির মধ্যে একটি এবং আধুনিক ইসলামিক স্থাপত্য সূচনা হিসাবে গৃহীত।  ১৯৬৭ সালে একটি তৃতীয় স্থাপত্য প্রতিযোগিতার পর হুসরেভ টেইলা এবং এম. ফাতিন উলুয়েনগিনের আরও রক্ষণশীল বা নস্টালজিক নকশা নির্মাণ শৈলী বেছে নেয়।১৯৮৭ সালে সম্পূর্ণ এই প্রকল্পটি একটি নিও-ক্লাসিক্যাল অটোমান স্থাপত্য শৈলীতে নির্মিত এবং এটি একটি সারগ্রাহী বিল্ডিং যা এদিরনে অবস্থিত সেলিমিয়ে মসজিদ এবং ইস্তাম্বুলের সেহজাদে এবং সুলতান আহমেত মসজিদগুলোর মত হাগিয়া সোফিয়া বা পূর্ব রোমান স্থাপত্য দ্বারা প্রভাবিত হয়েছিল।  তথ্যসূত্র  বহিঃসংযোগ  Images of the Kocatepe Mosque  3D panoramic tour of the Kocatepe Mosque Model photos of Vedat Dalokay's unbuilt mosque design for the Kocatepe Mosque Animation of Vedat Dalokay's unbuilt mosque design for the Kocatepe Mosque Dimensions of the Mosque can be found in the 11th paragraph of this acoustical study of the mosque As, Imdat, "Vedat Dalokay's Unbuilt Project: A Lost Opportunity," in "The Digital Mosque: A New Paradigm in Mosque Design" Journal of Architectural Education (JAE), Volume 60, Issue 1, 2006, pp.54-66 As, Imdat "The Kocatepe Mosque Experience, " in Emergent Design: Rethinking Contemporary Mosque Architecture in Light of Digital Technology, S.M.Arch.S. Thesis, Massachusetts Institute of Technology, Cambridge, MA, 2002. pp.24-46  বিষয়শ্রেণী:উসমানীয় স্থাপত্য বিষয়শ্রেণী:ইসলামি স্থাপত্য বিষয়শ্রেণী:আঙ্কারার মসজিদ বিষয়শ্রেণী:তুরস্কের ভূ-চিহ্ন বিষয়শ্রেণী:গম্বুজসহ মসজিদ
উত্তরের খেপ ২০০৪ সালে মুক্তিপ্রাপ্ত বাংলাদেশী বাংলা ভাষার বাংলাদেশের স্বাধীনতাযুদ্ধভিত্তিক চলচ্চিত্র। বাংলাদেশের প্রখ্যাত কথা সাহিত্যিক শওকত আলীর উপন্যাস উত্তরের খেপ অবলম্বনে ছায়াছবিটি পরিচালনা করেছেন শাহজাহান চৌধুরী। এতে প্রধান চরিত্রে অভিনয় করেছেন চম্পা, মান্না, আনোয়ারা, খলিল উল্লাহ খান, পীযুষ বন্দ্যোপাধ্যায় প্রমুখ।   শ্রেষ্ঠাংশে   চম্পা  মান্না  আনোয়ারা  খলিল উল্লাহ খান  পীযুষ বন্দ্যোপাধ্যায়   সঙ্গীত  উত্তরের খেপ চলচ্চিত্রের সঙ্গীত পরিচালনা করেছেন শেখ সাদী খান। গীত রচনা করেছেন পরিচালক শাহজাহান চৌধুরী।  গানের তালিকা   নং  গানের শিরোনাম  কণ্ঠশিল্পী  পর্দায় শিল্পী ১  আমি একা বড় একা এই ভুবনে  আগুন  মান্না   পুরস্কার  জাতীয় চলচ্চিত্র পুরস্কার  বিজয়ী: শ্রেষ্ঠ অভিনেত্রী - চম্পা   আরও দেখুন   এক খন্ড জমি  মধুমতি   তথ্যসূত্র    বহিঃসংযোগ   বিষয়শ্রেণী:২০০০-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশের স্বাধীনতা যুদ্ধের চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী উপন্যাস অবলম্বনে চলচ্চিত্র
চার্লস হলোস (; জন্ম: ৪ এপ্রিল, ১৮৯৫ - মৃত্যু: ১০ নভেম্বর, ১৯৭২) ল্যাঙ্কাশায়ারের বোল্টনের কাছাকাছি লিটল লেভার এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও স্লো-লেফট আর্ম অর্থোডক্স বোলিংয়ে পারদর্শী ছিলেন চার্লি হলোস।   কাউন্টি ক্রিকেট  দীর্ঘদেহের অধিকারী চার্লি হলোস ১৯২০-এর দশকে ল্যাঙ্কাশায়ারের সফলতার যুগে আক্রমণধর্মী ব্যাটিং উপস্থাপনা করে স্মরণীয় ভূমিকা রেখে গেছেন। ১৯২৭ ও ১৯২৮ সালে ল্যাঙ্কাশায়ারের কাউন্টি চ্যাম্পিয়নশীপের শিরোপা বিজয়ের বছরে ইংল্যান্ডের শীর্ষ অর্ধ-ডজন ব্যাটসম্যানের অন্যতম ছিলেন। ইনিংস প্রতি ৪০-এর বেশি রান তুলেছেন চার্লি হলোস।  ১৯২৮ সালে মে মাসে সহস্রাধিক রান তুলেছিলেন। এ অসামান্য অর্জন কেবলমাত্র ডব্লিউ জি গ্রেস ও ওয়ালি হ্যামন্ড করতে পেরেছিলেন।Eight cricketers – W. G. Grace in 1895, Tom Hayward in 1900, Wally Hammond in 1927, Hallows in 1928, Don Bradman in 1930 and 1938, Bill Edrich in 1938, Glenn Turner in 1973 and Graeme Hick in 1988 – scored 1,000 before the end of May, but all except these three scored some of their runs in April. মে মাসে শেষ ইনিংসে সহস্র রান পূরণের জন্য তার ২৩২ রানের দরকার ছিল। তিনি এ রান তুলতে পেরেছিলেন ও পরের বলেই আউট হন। ঘরোয়া ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৯২৮ সালে উইজডেন কর্তৃক অন্যতম বর্ষসেরা ক্রিকেটারের মর্যাদা লাভ করেন।   টেস্ট ক্রিকেট  ঘরোয়া ক্রিকেটে বেশ সফলতা পেলেও ইংল্যান্ডের পক্ষে মাত্র দুইটি টেস্টে অংশগ্রহণের সুযোগ হয় তার। ১৯২১ সালে একবার ও ১৯২৮ সালে ওয়েস্ট ইন্ডিজের বিপক্ষে উদ্বোধনী টেস্টে অংশ নেন। সর্বসাকুল্যে ৪২ রান তুললেও একবার মাত্র আউট হয়েছিলেন।  তবে চার বছরের মধ্যেই তার খেলার মান নিচেরদিকে গড়াতে থাকে। ৩৭ বছর বয়সে ল্যাঙ্কাশায়ার দল থেকে বিতাড়িত হন। এরপর ইংল্যান্ড, স্কটল্যান্ড, আয়ারল্যান্ড ও ওয়েলসের লিগ ক্রিকেটে ক্লাব দলে পেশাদারী পর্যায়ের খেলায় অংশ নেন।   অবসর  ক্রিকেট খেলা থেকে অবসর গ্রহণের পর ওরচেস্টারশায়ারের কোচের দায়িত্বে ছিলেন চার্লি হলোস। এরপর একই দায়িত্ব নিয়ে ল্যাঙ্কাশায়ারে অবস্থান করেন তিনি। ১৯৬৯ সালে ৭৪ বছর বয়সে অবসর নেন।  ১০ নভেম্বর, ১৯৭২ তারিখে বোল্টনে ৭৭ বছর বয়সে চার্লি হলোসের দেহাবসান ঘটে।   তথ্যসূত্র    আরও দেখুন   রজার ব্লান্ট  জেমস হলোস  উইজডেন বর্ষসেরা ক্রিকেটার  ল্যাঙ্কাশায়ার কাউন্টি ক্রিকেট ক্লাব  ইংরেজ টেস্ট ক্রিকেটারদের তালিকা  ১৯২৮ ওয়েস্ট ইন্ডিজ ক্রিকেট দলের ইংল্যান্ড সফর   বহিঃসংযোগ       বিষয়শ্রেণী:১৮৯৫-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:১৯১৯ থেকে ১৯৪৫ সময়কালীন ইংরেজ ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংরেজ ক্রিকেট কোচ বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:নর্থ ভার্সাস সাউথের ক্রিকেটার বিষয়শ্রেণী:প্লেয়ার্সের ক্রিকেটার বিষয়শ্রেণী:ল্যাঙ্কাশায়ারের ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
সাদা ফোঁটা ডাহুক (বৈজ্ঞানিক নাম: Periophthalmodon schlosseri) (ইংরেজি: mudskipper) হচ্ছে Gobiidae পরিবারের Periophthalmodon গণের একটি স্বাদুপানির মাছ।Froese R. & Pauly D. (eds). (2019). FishBase (version Feb 2018). In: Species 2000 & ITIS Catalogue of Life, 2019 Annual Checklist (Roskov Y., Ower G., Orrell T., Nicolson D., Bailly N., Kirk P.M., Bourgoin T., DeWalt R.E., Decock W., Nieukerken E. van, Zarucchi J., Penev L., eds.). Digital resource at www.catalogueoflife.org/annual-checklist/2019. Species 2000: Naturalis, Leiden, the Netherlands. ISSN 2405-884X.  বর্ণনা সাদা ফোঁটা ডাহুক দেহ এবং মাথা নীল বা উজ্জ্বল দাগ সহ নানা বর্ণের। আবার চোখ থেকে বক্ষপাখনার গোড়া থেকে বাদামী ডােরা থাকে। প্রথম পৃষ্ঠপাখনা কালাে, পরের দিকে নীলাভ এবং কিনারা সাদা। পৃষ্ঠপাখনার শুরু অংশ লাল বর্ণের ডােরা থাকে এবং পাখনাদন্ডের মধ্যবর্তী স্থানে সাদা দাগযুক্ত।  বিস্তৃতি সাদা ফোঁটা ডাহুক মাছ ভারতের পূর্ব উপকূল থেকে ফিলিপাইন, পূর্ব ভারতীয় দ্বীপপুঞ্জে। এই মাছ ভারত, বাংলাদেশ, মায়ানমার, থাইল্যান্ড, মালয়েশিয়া পর্যন্ত বিস্তৃত।  আবাসস্থল এই প্রজাতির মাছ ছোট পতঙ্গ খায়। এছাড়া খাদ্য সংগ্রহের জন্য এরা তীরের কাদাযুক্ত স্থানে উঠে আসে। এরা শক্ত কাদার গর্তে আশ্রয় নেয় এবং লেজের সাহায্যে দ্রুত কাদার উপর দিয়ে চলতে পারে। মােহনা, নদী, উপসাগর এবং খালের কাদাযুক্ত স্থানে বাস করে। তবে বাংলাদেশে এই মাছের প্রধান আবাসস্থল জোয়ার-ভাটা অঞ্চলের নাফ নদী, মহেশখালি বাঁক এবং সুন্দরবনের বিভিন্ন খড়ি অঞ্চল।  বাংলাদেশে বর্তমান অবস্থা এবং সংরক্ষণ এই মাছ সচরাচর পাওয়া যায়। আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। যেহেতু এই মাছের কোনো সুশৃঙ্খল আহরণ পদ্ধতি নেই তাই জোয়ার-ভাটা অঞ্চলে খাড়ি ও কাদা উভয়ে টিকে থাকতে পারে।  মন্তব্য এই মাছ বাংলাদেশে ২২ সেমি দৈর্ঘ্যে পাওয়া যায়।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:মিয়ানমারের মাছ বিষয়শ্রেণী:থাইল্যান্ডের মাছ বিষয়শ্রেণী:মালয়েশিয়ার মাছ বিষয়শ্রেণী:ইন্দোনেশিয়ার মাছ বিষয়শ্রেণী:সিঙ্গাপুরের মাছ বিষয়শ্রেণী:ভিয়েতনামের মাছ বিষয়শ্রেণী:১৭৭০-এ বর্ণিত মাছ
এম মহবুবউজ্জামান বাংলাদেশের সাবেক মন্ত্রিপরিষদ সচিব, সাবেক কৃষিমন্ত্রী, সংগঠক ছিলেন। তিনি নওগাঁ জেলায় জন্মগ্রহণ করেন।http://dtbangla.com/?p=6234 তিনি ৮২ বছর বয়সে ৩ মার্চ, ২০০৮ তারিখে সিঙ্গাপুরের মাউন্ট এলিজাবেথ হাসপাতালে মৃত্যুবরণ করেন।http://dev-bd.bdnews24.com/details.php?id=95202&cid=2   শিক্ষা  তিনি ঢাকা বিশ্ববিদ্যালয়ের কৃষি অনুষদের অধীনে বাংলাদেশ কৃষি ইনস্টিটিউট (বর্তমানে শেরেবাংলা কৃষি বিশ্ববিদ্যালয়) থেকে বি এসসি এজি (সম্মান) ডিগ্রী লাভ করেন।   কর্মজীবন  কৃষিবিদ মোঃ মহবুবউজ্জামান মন্ত্রিপরিষদ সচিব হিসেবে দায়িত্ব পালন করেন।http://www.cabinet.gov.bd/index.php?page=c_secr_list&lang=bn&next=1 তার নেতৃত্বাধীন কমিটি খুলনা বিশ্ববিদ্যালয়ের জন্য স্থান নির্বাচন করে। তিনি শেরেবাংলা কৃষি বিশ্ববিদ্যালয় অ্যালামনাই এসোসিয়েশন এর সভাপতি ছিলেন। রেফারেন্সঃ অ্যালামনাই এসোসিয়েশন স্মরনিকা-২০০৫   রাজনৈতিক জীবন  এম মহবুবউজ্জামান বাংলাদেশ সরকারের কৃষি মন্ত্রণালয়ের মন্ত্রীর দায়িত্ব (সেপ্টেম্বর, ১৯৮৭- জানুয়ারী, ১৯৮৮) পালন করেন। http://books.google.com.bd/books?id=bJfcCPUr0OoC&pg=PA319&lpg=PA319&dq=minister+of+agriculture+m++mahbubuzzaman&source=bl&ots=PS6pytEu4_&sig=8Btp-E0mFIWtI7DAwb1GxyCzyJs&hl=en&sa=X&ei=uGMiUbChCKyviQeQ44CICA&redir_esc=y#v=onepage&q=minister%20of%20agriculture%20m%20%20mahbubuzzaman&f=false   অবদান  জনাব এম মহবুবউজ্জামান এর প্রচেষ্টায় ১৯৭৯ সালে যাত্রা শুরু করা নওগাঁ জেলার সাপাহার থানা পরবর্তীতে ১৯৮৫ সালের ১লা মার্চ উপজেলায় রুপান্তরিত হয়। উপজেলা গঠনের পাশাপাশি সেখানে ব্যাপক ভৌত অবকাঠামোগত উন্নয়ন সাধিত করেন। উপজেলা স্বাস্থ্য কমপ্লেক্স, উপজেলা প্রশাসনিক ভবন, সরকারি বালিকা উচ্চ বিদ্যালয়, কলেজ সরকারিকরণ সহ অসংখ্য উন্নয়নমূলক কাজ হয়েছে তার প্রচেষ্টায়। যে কারণে, সাপাহারবাসীর মনে তিনি চিরস্মরণীয় হয়ে রয়েছেন। আর তাকে বলা হয়ে থাকে সাপাহারের উন্নয়নের রূপকার। তার স্মৃতি রক্ষার্তে, এলাকার কিছু বিশিষ্ট ব্যক্তির প্রচেষ্টায় 'মহবুবউজ্জামান স্মৃতি পরিষদ' নামে একটি সংগঠন প্রতিষ্ঠা করা হয়েছে। তার সম্মানে সাপাহার সদরের জামাননগর এলাকায় একটি পাবলিক পাঠাগার স্থাপন করা হয়েছে। যেটি প্রতি শুক্রবার সবার জন্য উন্মুক্ত থাকে। সাপাহারবাসী প্রতি বছর এম মহবুবউজ্জামানের জন্ম ও মৃত্যুবার্ষিকীতে আলোচনা সভার আয়োজন করে থাকে যার মাধ্যমে তারা তাদের এ অকৃত্রিম বন্ধুর অবদানসমূহকে স্মরণ করে থাকে।   তথ্যসূত্র   বিষয়শ্রেণী:বাংলাদেশী কৃষিবিদ বিষয়শ্রেণী:২০০৮-এ মৃত্যু বিষয়শ্রেণী:বাংলাদেশের মন্ত্রী বিষয়শ্রেণী:নওগাঁ জেলার রাজনীতিবিদ বিষয়শ্রেণী:বাংলাদেশের মন্ত্রিপরিষদ সচিব
নিয়ামতপুর বাংলাদেশের নওগাঁ জেলার অন্তর্গত একটি উপজেলা।   অবস্থান ও আয়তন  এ উপজেলার উত্তরে পোরশা উপজেলা, দক্ষিণে রাজশাহী জেলার তানোর উপজেলা ও চাঁপাইনবাবগঞ্জ জেলার নাচোল উপজেলা পূর্বে মান্দা উপজেলা ও মহাদেবপুর উপজেলা, পশ্চিমে গোমস্তাপুর উপজেলা ও নাচোল উপজেলা।   প্রশাসনিক এলাকা  এই উপজেলার ইউনিয়ন সমূহ হচ্ছে -  হাজীনগর ইউনিয়ন চন্দননগর ইউনিয়ন ভাবিচা ইউনিয়ন নিয়ামতপুর ইউনিয়ন, নিয়ামতপুর রসুলপুর ইউনিয়ন, নিয়ামতপুর পাঁড়ইল ইউনিয়ন শ্রীমন্তপুর ইউনিয়ন বাহাদুরপুর ইউনিয়ন, নিয়ামতপুর   ইতিহাস  গৌড় বাংলার রাজধানী থাকাকালীন সময়ে সেখানে মহামারি দেখা দিলে সেই এলাকা হতে বহু লোক ভীত সন্ত্রস্ত হয়ে বিভিন্ন দিকে পালিয়ে যায়। সেই সময় একটি পরিবার বর্তমানে নিয়ামতপুর উপজেলার নিয়ামতপুর গ্রামে এসে বসবাস আরম্ভ করে । তখন এই স্থানের নাম ছিল হোকমাডাংগা । কথিত আছে যে, জনৈক ধর্মপ্রাণ দরবেশ ব্যক্তি এই হোকমাডাংগায় আগমণ করলে নিয়ামতপুরের আদিপুরুষগণ নজর নিয়ামত ও বিভিন্ন খাদ্য সামগ্রী তার সন্মার্থে তৌহফা হিসেবে পেশ করেন। ভোগের রসনা সামগ্রী দেখে তিনি অত্যন্ত খুশি হন এবং বলেন যে, যেখানে আল্লাহ পাক এত নিয়ামত দান করেছেন সেই স্থানের নাম সুন্দর হওয়া দরকার। তাই তিনি হোকমাডাংগার পরিবর্তে স্থানটির নাম করণ করেন নিয়ামতপুর।  ঐতিহাসিক নিদর্শন ও ঐতিহ্য দর্শনীয় স্থান  ছাতড়া বিল তালতলি  বরেন্দ্র গার্ডেন শিশু পার্ক নিমদিঘী ব্রুজ ধর্মপুর ঐতিহাসিক মসজিদ শিবপুর বারোয়ারী দূর্গা মন্দির শিবপুর বাজার জামে মসজিদ বেলগাপুরের প্রাচীন বটবৃক্ষ কালাপাহাড়ের ভিটে (নিয়ামতপুর)   শিক্ষা  কেজি স্কুলঃ ১টি এনজিও স্কুলঃ ৮টি মোট কলেজের সংখ্যাঃ ০৫ টি (ডিগ্রী ৩টি)  স্কুল এন্ড কলেজঃ ০২টি  বালিকা উচ্চ বিদ্যালয় ও কলেজঃ ০১টি  কারিগরী কলেজঃ ০২টি  উচ্চ বিদ্যালয়ঃ ৪৩টি(৫টি বালিকা সহ)  নিম্নমাধ্যমিক বিদ্যালয়ঃ ৬টি  সরকারি প্রাথমিক বিদ্যালয়ঃ ৭২টি  রেজিঃ বেসরকারি প্রাথমিক বিদ্যালয়ঃ ৫০টি  মাদ্রাসা: ২৬টি (তন্মধ্যে-২টি ফাজিল,৬টি আলিম)  এবতেদায়ী মাদ্রাসাঃ ২৪টি  অর্থনীতি ধান নিয়ামতপুরের প্রধান ফসল। ধান চাষের উপর নির্ভর করে এখানকার অর্থনীতি। নওগাঁ জেলার ধানের র্শীষ বাজার ও রয়েছে নিয়ামতপুর থানার ছাতড়া বাজারে।   উল্লেখযোগ্য ব্যক্তি  কালাপাহাড় সাধন চন্দ্র মজুমদার এম পি,৪৬ নওগাঁ-১ (সাবেক খাদ্য মন্ত্রী,বাংলাদেশ মন্ত্রিপরিষদ) ছালেক চৌধুরী- সাবেক এমপি, নওগাঁ-১    জনসংখ্যা   মোট লোকসংখ্যাঃ ২,৪৮,৩৫১ জন(২০১১ সালের আদমশুমারী অনুযায়ী) মোট ভোটার সংখ্যাঃ ১,৫৫,৮৮৭জন পুরুষ—৭৫,০৬৬ জন মহিলা--৮০,৮২১জন  তথ্যসূত্র   আরও দেখুন  নওগাঁ জেলা  বহিঃসংযোগ    বিষয়শ্রেণী:নওগাঁ জেলার উপজেলা বিষয়শ্রেণী:নিয়ামতপুর উপজেলা
ফারগানা প্রদেশ (, ) উজবেকিস্তানের ফারগানা উপত্যকার দক্ষিণাংশে অবস্থিত দেশটির একটি প্রদেশ। প্রদেশটির সাথে নামানগান ও আন্দিজান প্রদেশ এবং কিরগিজস্তান ও তাজিকিস্তানের সীমানা রয়েছে। প্রদেশের আয়তন ৬,৮০০ বর্গকিমি এবং জনসংখ্যা প্রায় ২৫,৯৭,০০০। জনসংখ্যার প্রায় ৭১% শহরের বাইরে বসবাস করে।  জেলা ফারগানা প্রদেশ মোট ১৫টি প্রশাসনিক জেলায় বিভক্ত। প্রদেশের রাজধানী ফারগানা শহর। thumb|right|350px|ফারগানার জেলাসমূহ     জেলা  রাজধানী ১  আলতিয়ারিক জেলা  আলতিয়ারিক ২  বাগদাদ জেলা  বাগদাদ ৩  বেশারিক জেলা  বেশারিক ৪  বুভাইদা জেলা  ইবরাত ৫  দানগারা জেলা   দানগারা ৬  ফারগানা জেলা  ভাদিল ৭  ফুরকাত জেলা  নাভবাখর ৮  কোশতেপা জেলা  লানগার ৯  কুভা জেলা  কুভা ১০  রিশতন জেলা  রিশতন ১১  শোখ জেলা  রাভান ১২  তাশলাক জেলা  তাশলাক ১৩  উচকুপরিক জেলা  উচকুপরিক ১৪  উজবেকিস্তান জেলা  ইয়ায়পান ১৫  ইয়ুজয়োভন জেলা  ইয়ুজয়োভন  ফারগানা প্রদেশ মহাদেশীয় জলবায়ুর অন্তর্গত। শীত ও গ্রীষ্মের তাপমাত্রার পার্থক্য অধিক।  প্রদেশের মূল অর্থনৈতিক কর্মকাণ্ড কৃষি। পশুপালন থেকে মাংশ ও দুধ উৎপাদন হয়।  প্রাকৃতিক সম্পদের মধ্যে রয়েছে পেট্রোলিয়াম, চিনামাটি ও নির্মাণ উপকরণ।  শিল্পখাত তেল পরিশোধন, সার ও রাসায়নিক উৎপাদন, টেক্সটাইল ও রেশম বুনন, হালকা শিল্প, পোশাক ও সিরামিক নির্ভর। এছাড়াও এই অঞ্চলে ঐতিহ্যবাহী উজবেক হস্তশিল্প (যেমন মৃৎশিল্প) উৎপাদনের কেন্দ্র।  তথ্যসূত্র    বিষয়শ্রেণী:উজবেকিস্তানের প্রশাসনিক অঞ্চল
সমতা পার্টি হল ভারতের একটি রাজনৈতিক দল। দলটি ১৯৯৪ সালে জর্জ ফার্নান্দেস এবং নিতিশ কুমার কর্তৃক প্রতিষ্ঠিত হয়। এটি জনতা দলের একটি প্রশাখা দল ছিল, তবে মূল দলের প্রতি বর্ণপ্রথার অভিযোগ আসলে এটি মূলদল থেকে বিভক্ত হয়ে যায়। সমাজতান্ত্রিকতার প্রতি দলটির ঝোঁক রয়েছে, এবং উত্তর ভারতে, বিশেষ করে বিহারে দলটি এক পর্যায়ে যথেষ্ট রাজনৈতিক ও সামাজিক প্রভাব বিস্তার করেছিল। ২০০৩ সালে, দলটির বড় একটি অংশ জনতা দল (সংযুক্ত)-এর সাথে একীভূত হয়ে যায়, তবে ব্রহ্মানন্দ মণ্ডল এবং রঘুনাথ ঝার নেতৃত্বে একটি ছোট বিচ্ছিন্ন দল সমতা পার্টির নামে এখনো কার্যক্রম চালাচ্ছে।  দলের সাংগঠনিক নির্বাচনে ২০২১ সালে, ব্রহ্মানন্দ মন্ডল জাতীয় সভাপতি এবং উদয় মন্ডল প্রধান সাধারণ সম্পাদক হিসাবে নির্বাচিত হন।  তথ্যসূত্র  বিষয়শ্রেণী:ভারতের রাজনৈতিক দল বিষয়শ্রেণী:ভারতের সমাজতান্ত্রিক দল বিষয়শ্রেণী:১৯৯৪-এ ভারতে প্রতিষ্ঠিত বিষয়শ্রেণী:জনতা পরিবার বিষয়শ্রেণী:জনতা দল
__TOC__  ০৬ আগস্ট ২০২২  সন্দেহভাজন সকপাপেট         সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  উপরোক্ত সক একাউন্টগুলো সিয়াম হাসান নামের এক ব্যক্তির বিভিন্ন শিরোনামে (সিয়াম হাসান শিল্পী, সিয়াম হাসান ও মোঃ রাইফুল হাসান সিয়াম) বিজ্ঞাপন ও প্রচারণামূলক নিবন্ধ তৈরি করা হচ্ছে। রেকর্ড রাখার স্বার্থে ও পরীক্ষণের জন্য তদন্ত পাতা খোলা হলো। রিয়াজ (আলাপ) ০৬:০৫, ৬ আগস্ট ২০২২ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  সবগুলো একাউন্ট নিশ্চিত করে বাধাদান ও ট্যাগ করা হয়েছে। রিয়াজ (আলাপ) ০৬:২১, ৬ আগস্ট ২০২২ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২২
সুসান " সুজি " পুপার্ট  (নভেম্বর ১২, ১৯৬০ - মে ২০, ১৯৯০) ছিলেন একজন নেটিভ-আমেরিকান মহিলা যিনি ১৯৯০ সালের মে মাসে নিখোঁজ হন। ছয় মাস পরে তার দেহ আবিষ্কৃত হয়। ২০০৭ সালে একজন ব্যক্তিকে তার মৃত্যুর জন্য জিজ্ঞাসাবাদের জন্য নিয়ে যাওয়া হলেও এই হত্যাকাণ্ড বর্তমানে অমীমাংসিত রয়েছে। উপরন্তু, অন্য দুজন লোক সন্দেহের মধ্যে রয়েছে।      মামলা  দুই সন্তানের জননী পুপার্টকে সর্বশেষ ১৯৯০ সালের ২০ শে মে উইসকনসিনের লাক ডু ফ্ল্যাম্বুতে ভোর ৪:০০ টায় একটি পার্টির শেষে দুই ব্যক্তির সাথে দেখা গিয়েছিল। একজন সাক্ষীর মতে, দৃশ্যত তাকে জোর করে একটি গাড়িতে চাপানো হচ্ছিল। ১৯৯০ সালের ২২ শে নভেম্বর তিনি নিখোঁজ হওয়ার ছয় মাস পর শিকারিরা চেকুয়ামেগন-নিকোলট জাতীয় বনে তার দেহাবশেষ আবিষ্কার করেন।  আদালতে সাক্ষ্য দেওয়ার পর, উভয় পুরুষ যাদের সাথে তাকে শেষবার অপহরণ করতে দেখা গিয়েছিল, তারা দাবি করে যে তারা মহিলাকে বাড়িতে নিয়ে যেতে যাচ্ছিল। কিন্তু এর পরিবর্তে তাকে একটি স্কুলের কাছে নামিয়ে দেয়। ১৯৯০ সালের ২২ শে নভেম্বর, কাটা গাছের নিচে তার পার্স এবং পরিচয় আবিষ্কৃত হয়। পরবর্তীতে তার আংশিক দেহাবশেষ পাওয়া যায়; আপাতদৃষ্টিতে তাকে যৌন নিপীড়ন করা হয়েছিল। ডাক্ট টেপ এবং প্লাস্টিকও পাওয়া গিয়েছিল, যা ইঙ্গিত করে যে তার হত্যাকারী বা হত্যাকারীরা মৃতদেহটি লুকানোর চেষ্টা করেছিল।    পরবর্তী ঘটনা  ২০০৭ সালে সুসান পুপার্টের মৃত্যুতে জড়িত থাকার অভিযোগে এক ব্যক্তিকে আদালতে বেশ কয়েকটি শুনানি দেওয়া হয়, কিন্তু পরে সাক্ষীরা হাজির হতে অস্বীকার করার পর অভিযোগ খারিজ করা হয়, যদিও আরও বেশ কয়েকজন সাক্ষ্য দিয়েছেন বলে জানা গেছে। অন্যান্য ব্যক্তিদের সাথে, পার্টির পরে পুপার্টের সাথে শেষ দেখা দু'জন অন্যতম সন্দেহজনক ব্যক্তি হিসাবে বিবেচনা করা হয়।  এই তিনজনের মধ্যে এই মামলা সম্পর্কে জেরা করা অব্যাহত ছিল, কিন্তু তারা কর্তৃপক্ষকে বিশেষ সহায়তা করতে পারেনি। Sabato, Nick. "Murder of Susan Poupart Remains Unsolved." Northwoods River News [Rhinelander, Wisconsin] 4 Feb. 2017: 1+. Print.   ২০১৪ সালে, প্রযুক্তির অগ্রগতির পরে প্রমাণগুলির ডিএনএ পরীক্ষা করা হয়েছিল কিন্তু কোনও নতুন সূত্র বার হয়নি। যারা এই হত্যার জন্য দায়ী হতে পারে তাদের সম্পর্কে স্থানীয় এলাকায় সন্দেহ ছিল, কিন্তু তবুও মনে করা হয় যে বেশিরভাগ ব্যক্তি "ভয়ে" তাদের জানা ঘটনা প্রকাশ করছেনা। Sabato, Nick. "Murder of Susan Poupart Remains Unsolved." Northwoods River News [Rhinelander, Wisconsin] 4 Feb. 2017: 1+. Print.  হাইওয়ে ৪৭ বরাবর একটি বিলবোর্ড তৈরি করা হয়েছিল যেখানে এই মামলার বিস্তারিত বিবরণ দেওয়া হয়েছিল, যাতে এই মামলার কিছু সূত্র পাওয়া যায় সেই আশায়। তদন্তকারীরা জানিয়েছেন যে তারা ২০১৬ সালের শেষের দিকে এই মামলা সম্পর্কে কিছু তথ্য পেয়েছিলেন, যা মামলাটিকে কিছুটা সহায়তা করেছিল।Sabato, Nick. "Murder of Susan Poupart Remains Unsolved." Northwoods River News [Rhinelander, Wisconsin] 4 Feb. 2017: 1+. Print.   আরও দেখুন    উইসকনসিনে অপরাধ  সমাধান করা নিখোঁজ ব্যক্তিদের তালিকা  অমীমাংসিত হত্যার তালিকা  স্থানীয় আমেরিকান মহিলাদের যৌন নির্যাতন   তথ্যসূত্র     বিষয়শ্রেণী:নারীর প্রতি সহিংসতার ঘটনা বিষয়শ্রেণী:১৯৯০-এ মার্কিন যুক্তরাষ্ট্রে হত্যাকাণ্ড বিষয়শ্রেণী:মার্কিন যুক্তরাষ্ট্রের অমীমাংসিত খুন বিষয়শ্রেণী:পূর্বে নিখোঁজ ব্যক্তি বিষয়শ্রেণী:মার্কিন যুক্তরাষ্ট্রে যৌন নিপীড়ন বিষয়শ্রেণী:মার্কিন যুক্তরাষ্ট্রে নারীর প্রতি সহিংসতা বিষয়শ্রেণী:খুনের শিকার নারী